പുലി അലാം

പുലി അലാം (പേർഷ്യൻ/പഷ്തോ: پل علم) അഫ്ഘാനിസ്ഥാനിലെ ഒരു പട്ടണവും ലൊഗാർ പ്രോവിൻസിൻറെ തലസ്ഥാനവും പുലി അലാം ജില്ലയുടെ തലസ്ഥാനവുമാണ്. ഈ പട്ടണത്തിലെ ആകെ ജനസംഖ്യ ഏകദേശം 22,914 (in 2015).  ആണ്. പ്രോവിൻസിൽ ആകെ നാലു ജില്ലകളുണ്ട്. പട്ടണത്തിലെ ആകെ പാർപ്പിടങ്ങൾ ഏകദേശം 2,546  ആണ്. താലിബാൻ സർക്കാരിൻറെ പതനത്തിനു ശേഷം ഈ പട്ടണത്തിൽ കാര്യമായ പുനരുദ്ധാരണ പ്രവർത്തനങ്ങള‍ നടന്നിരുന്നു. 

 കാലാവസ്ഥ 
ഈ പ്രദേശത്ത് പൊതുവേ തണുത്ത കാലാവസ്ഥയാണ് അനുഭവപ്പെടാറുള്ളത്.  വേനൽക്കാലം ചൂടുള്ളതും വരണ്ടതുമാണ്. ശിശിരത്തിൽ തണുപ്പും മഞ്ഞും അനുഭവപ്പെടുന്നു. പുലി അലാമിലെ ശരാശരി താപനില 11.0 °C ഉം വാർഷിക പാതം 291 മില്ലീമീറ്റർ ആണ്. ജൂലൈമാസത്തിലാണ് 24.7 °C എന്ന കൂടിയ അളവിലുള്ള താപനില അനുഭവപ്പെടാറുള്ളത്. ജനുവരി -6.8 °C എന്ന നിലയിലാണ് ഏറ്റവും കൂടിയ തണുപ്പ് അനുഭവപ്പെടാറുള്ളത്.

 പുറത്തേയ്ക്കുള്ള കണ്ണികൾ 

വർഗ്ഗം:അഫ്ഗാനിസ്താനിലെ നഗരങ്ങൾ